L 303/14
HR
Službeni list Europske unije
23.11.2022.
(21)
Zbog razloga koje je naveo STECF, a s kojima se Komisija slaže, izuzeće bi trebalo odobriti do 31. prosinca 2023.
(22)
Člankom 13. stavkom 1. točkom (f) Delegirane uredbe (EU) 2020/2015 odobreno je izuzeće de minimis za kljunke (Caprus aper) ulovljene plovilima koja se koriste pridnenim povlačnim mrežama (koćama) u zonama ICES-a 7b do 7c i 7f do 7k, do 31. prosinca 2022.
(23)
U zajedničkoj preporuci zatraženo je produljenje tog izuzeća do 31. prosinca 2023.
(24)
STECF je uvidio da je ispitivanje alata za poboljšanje selektivnosti samo za kljunke zahtjevno.
Stoga je istaknuo da će biti teško dodatno poboljšati selektivnost za tu vrstu, odnosno da će to biti teško ostvariti a da za predmetne flote ne nastanu nesrazmjerni troškovi.
(25)
Zbog razloga koje je naveo STECF, a s kojima se Komisija slaže, izuzeće bi trebalo odobriti do 31. prosinca 2023.
(26)
Člankom 13. stavkom 1. točkom (d) Delegirane uredbe (EU) 2020/2015 odobreno je izuzeće de minimis do 31. prosinca 2022.
za koljaka (Melanogrammus aeglefinus), do najviše 5 % ukupnih godišnjih ulova te vrste ostvarenih: — plovilima koja love s veličinom oka mrežnog tega od najmanje 100 mm za sve pridnene povlačne mreže i mreže potegače (OTB, OTT, OT, PTB, PT, SSC, SDN SPR, SX, SV, TBN, TBS, TB, TX) u zonama ICES-a 7b, 7c i 7e do 7k s ulovima koji sadržavaju ne više od 30 % škampa, osim povlačnih mreža s gredom, — plovilima koja love s veličinom oka mrežnog tega od najmanje 80 mm u zonama ICES-a 7b, 7c i 7e do 7k s ulovima koji sadržavaju više od 30 % škampa, — plovilima koja love povlačnim mrežama s gredom s veličinom oka mrežnog tega od najmanje 80 mm u zonama ICES-a 7b, 7c i 7e do 7k, zajedno s upotrebom flamanske plohe.
(27)
U zajedničkoj preporuci zatraženo je produljenje tog izuzeća do 31. prosinca 2023.
(28)
STECF je istaknuo i kontinuirani rad država članica na sjeverozapadnim vodama na poboljšanju selektivnosti u relevantnim vrstama ribolova i uvođenje selektivnijih alata u Keltsko more.
Naveo je i da će biti teško ostvariti daljnje poboljšanje selektivnosti za ove vrste.
(29)
Zbog razloga koje je naveo STECF, a s kojima se Komisija slaže, izuzeće bi trebalo odobriti do 31. prosinca 2023.
Nadalje te kako bi se osiguralo pomno praćenje tog izuzeća, od država članica zahtijeva se da osiguraju strogo praćenje izuzeća i prikupe odgovarajuće podatke o odbačenom ulovu koje je potrebno dostaviti Komisiji do 1. svibnja 2023.
(30)
Člankom 13. stavkom 1. točkom i.
Delegirane uredbe (EU) 2020/2015 odobreno je izuzeće de minimis za velikog srebrnjaka (Argentina silus) ulovljenog plovilima koja se koriste pridnenim povlačnim mrežama (koćama) (OTT, OTB, TBS, TBN, TB, PTB, OT, PT, TX) veličine oka mrežnog tega najmanje 100 mm (TR1) u zoni ICES-a 5b (vode Unije) i na potpodručju ICES-a 6, do 0,6 % ukupnih godišnjih ulova te vrste svim alatima na tim područjima, do 31. prosinca 2022.
(31)
U zajedničkoj preporuci zatraženo je produljenje tog izuzeća do 31. prosinca 2023.
(32)
STECF je istaknuo da priopćena niska razina odbacivanja ulova ukazuje na to da će utjecaj tog izuzeća vjerojatno biti slab.
Osim toga, teško je ostvariti poboljšanje mjera selektivnosti a da za predmetne flote ne nastanu nerazmjerni troškovi.
Zbog razloga koje je naveo STECF, a s kojima se Komisija slaže, izuzeće bi trebalo odobriti do 31. prosinca 2023.
(33)
Člankom 13. stavkom 1. točkom (j) Delegirane uredbe (EU) 2020/2015 odobreno je izuzeće de minimis za šaruna (Trachurus spp.), do najviše 3 % ukupnih godišnjih usputnih ulova te vrste ostvarenih u mješovitom ribolovu pridnenih vrsta plovilima koja se koriste pridnenim povlačnim mrežama (koćama), potegačama i povlačnim mrežama s gredom (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) na potpodručju ICES-a 6 i u zonama ICES-a 7b do 7k, do 31. prosinca 2022.